Hyvä harjoittelua ohjaava fysioterapeutti tai osastonhoitaja!

Fysioterapeuttiopiskelijat (SF13S1) aloittavat neljännen työelämäharjoittelun fysioterapiaympäristössä 29.3-6.5.2016 (9 op). Harjoittelujaksolle tulevat opiskelijat ovat nyt  kuudennella lukukaudella ja valmistuvat syksyllä 2016. Harjoittelun teema on neurologinen fysioterapia. Tarkemmat tavoitteet ja harjoitteluun liittyvät oppimistehtävät ovat liitteenä. 

Opiskelijat ovat suorittaneet kaikki perusopinnot liittyen toimintakyvyn arviointiin ja fysioterapian perusmenetelmiin (hieronta, nivelten mobilisointi, fysikaalinen terapia, terapeuttinen harjoittelu, kuormituksen ja harjoittelun vaikutus elimistöön ja terveyden edistäminen). He ovat opiskelleet terveysliikuntaa, liikunnan didaktiikkaa ja erityisliikuntaa. Hengitys- ja verenkiertoelimistön fysioterapia, psykofyysinen fysioterapia ja tuki- ja liikuntaelimistön fysioterapia on suoritettu. 
 
Neurologisen fysioterapian opinnot (6 op) alkoivat tammikuun puolivälissä ja jatkuvat maaliskuun loppuun. Opintojakson toteutuksessa koululla on esim. 1 asiakastilanne ja video case työskentelyä. Näin saadaan käytännönläheisyyttä myös koululla tapahtuvaan opetukseen. Ohessa on linkki opetussuunnitelmaan.

http://opinto-opas-ops.metropolia.fi/index.php/fi/16183/fi/114

Opiskelijat harjoittelevat kuuden viikon ajan ja heidän viikoittainen työaikansa on 30 tuntia/viikko. Ammattikorkeakoulun vapaasti valittavat opinnot toteutuvat maanantai-iltapäiväisin. Tarkemmista harjoitteluajoista voitte sopia opiskelijan kanssa niin, että se on mielekästä yksikkönne toiminnan ja opiskelijan oppimisen kannalta. 
Poissaolo esimerkiksi sairastumisen seurauksena korvataan, jos se vaikuttaa harjoittelun tavoitteiden saavuttamiseen. Tällä harjoittelujaksolla jokaisella opiskelijalla on nimetty yhdysopettaja, joka käy harjoittelupaikassa. Voitte tarvittaessa ottaa yhteyttä myös minuun, ryhmän tutoropettajaan, harjoitteluun liittyvissä asioissa.  

Opiskelijat ottavat etukäteen yhteyttä harjoittelupaikkaansa.

Viestin liitteenä on opiskelijoiden nimilista, harjoitteluun liittyvä oppimistehtävä ja kirjaamista tukeva ohje, arviointilomake sekä laskutuksen seurantalomake.

Yhteistyöterveisin!

Mikko Harju
ryhmän tutoropettaja
mikko.harju@metropolia.fi  
Puh 0403346829